अररिया : अररियामे मेडिकल कॉलेजक स्थापनाक होएत। पूर्व केंद्रीय मंत्री तस्लीमुद्दीन बीतल शनिकेँ गणतंत्र दिवसक मौका पर अररियामे मेडिकल कॉलेज स्थापित करबाक घोषणा कएने छलाह। सीमांचल गांधी मेडिकल कॉलेज नामक एहि संस्थानक स्थापनाक लेल पनार पुल लग जमीन पहिचाइन लेल गेल अछि। एतय प्रस्तावित मेडिकल कॉलेजक बोर्ड सेहो लटका देल गेल अछि। तस्लीमुद्दीन बतौलनि जे अखन 15 एकड़ जमीन भेटि गेल अछि। एहिमे भूमिदाताक रूपे ई. अब्दुर रहमान आ मु. आरिफ छथि। सभ प्रक्रियाक बाद एतय भवनक काज शुरू भऽ जाएत। तस्लीमउद्दीन बतौलनि जे जल्दिये इंजीनियरिंग कॉलेज, पारा मेडिकल आ आन प्रशिक्षण केंद्रोंक स्थापना सेहो अररियामे कएल जाएत। 